Oliver Glasner

Oliver Glasner (s. 28. elokuuta 1974) on itävaltalainen jalkapallovalmentaja ja entinen puolustaja. Helmikuusta 2024 lähtien hän on toiminut Crystal Palacen päävalmentajana. 

Ura pelaajana

Glasnerin pelaajaura alkoi SV Riedaun juniorijoukkueessa, josta hän siirtyi ammattilaisuralle SV Riediin vuonna 1992. Glasner edusti Riediä yli 10 vuotta ja pelasi yli 300 ottelua seuran paidassa. Glasner juhli vuonna 1995 Riedin kanssa nousua Itävallan Bundesliigaan, jossa seura pelasi kauteen 2002/03 saakka. Glasner pääsi Riedin kanssa juhlimaan Itävallan cupin mestaruutta kaudella 1997/98. Riedin pudottua pääsarjasta Glasner siirtyi LASK Linziin, joka pelasi myös Erste Ligassa. Vastuuta ei juurikaan kertynyt ja kauden jälkeen hän palasi Riediin, jota edusti uransa loppuun vuoteen 2011 saakka. Hän pääsi juhlimaan Riedissä toistamiseen nousua Bundesliigaan ja kaudella 2010/11 hän voitti jälleen Itävallan cupin mestaruuden.

Elokuussa 2011 Ried-kapteeni Glasner sai Eurooppa-liigan ottelussa Brøndbyä vastaan aivoverenvuodon ja joutui sairaalahoitoon.Blutgerinnsel bei Oliver Glasner entfernt Der Standard. Viitattu 3.4.2019.  Hän ilmoitti onnettomuuden jälkeen lopettavansa pitkän pelaajauransa. Kaikkiaan Glasner pelasi Ried-paidassa yli 500 ottelua.Ried-Kapitän Oliver Glasner beendet seine Karriere Kronen Zeitung. Viitattu 3.4.2019. 

Meriitit pelaajana

 Itävallan cup (2): 1998, 2011

Ura valmentajana

Pelaajauransa jälkeen Glasner suoritti kaupallisen alan tutkinnon. Tammikuussa 2012 hän palasi jalkapallon pariin, kun Glasnerista tuli Red Bull Salzburgin urheilukoordinaattori ja avustava talouspäällikkö.Neue Heimat für Oliver Glasner Der Standard. Viitattu 3.4.2019.  Kesällä 2012 Glasner nousi uuden päävalmentajan Roger Schmidtin apuvalmentajaksi Red Bullin edustusjoukkueeseen.DAS TRAINERTEAM DER ROTEN BULLEN IST KOMPLETT. Red Bull Salzburg. Viitattu 3.4.2019. 

Kesällä 2014 Glasner palasi ex-seuraansa SV Riediin, kun hänet valittiin edustusjoukkueen päävalmentajaksi.Oliver Glasner wird neuer Trainer der SV Ried OÖNachrichten.at. Viitattu 3.4.2019.  Glasnerin johdolla Ried sijoittui Bundesliigassa kuudenneksi. Kauden jälkeen hän jätti yllättäen seuran ja siirtyi LASK Linzin päävalmentajaksi.Glasner wechselt von Ried zu LASK OOE.at. Viitattu 3.4.2019.  Debyyttikaudellaan Glasner luotsasi LASKin Erste Ligan toiseksi ja kaudella 2016/17 joukkue voitti sarjan nousten Bundesliigaan. Edellisen kerran LASK oli pelannut pääsarjassa kuusi vuotta aiemmin ja talousvaikeuksien vuoksi seuran tie oli vienyt sen jälkeen aina Regionalligaan saakka. Aufstieg! LASK kehrt in die Bundesliga zurück  Heute.at. Viitattu 3.4.2019.  Kaudella 2017/18 Glasner johdatti LASKin Itävallan Bundesliigassa neljänneksi ja joukkue selvisi europeleihin 18 vuoden tauon jälkeen. Eurooppa-liigan karsinnoissa LASKin tie katkesi 3. karsintakierroksella turkkilaisen Beşiktaşin oltua vahvempi vierasmaalisäännön turvin.Beşiktaş edge LASK Linz out in Europa League quals Daily News. Viitattu 9.5.2019. 

Huhtikuussa 2019 Glasner allekirjoitti kolmivuotisen sopimuksen Saksan Bundesliigan VfL Wolfsburgin kanssa. Hän siirtyy seuran päävalmentajaksi kesällä 2019.Bestätigt: Glasner wird Labbadia-Nachfolger Kicker. Viitattu 9.5.2019.  Glasner luotsasi Wolfsburgin kaudella 2019/20 liigassa seitsemmänneksi ja kaudella 2020/21 neljänneksi. Kahden Wolfsburg-kauden jälkeen Glasnerista tuli kesällä 2021 Eintracht Frankfurtin päävalmentaja.Oliver Glasner wird neuer Cheftrainer Eintracht Frankfurt. Viitattu 7.5.2022.  Vaikean syyskauden jälkeen Glasner sai Eintrachtin pelin kulkemaan paremmin varsinkin Eurooppa-liigassa. Eintracht eteni eurooppalaisen cup-kilpailun loppuotteluun ensimmäistä kertaa 42 vuoteen. Joukkue pudotti puolivälierissä FC Barcelonan ja välierissä West Ham Unitedin.Eintracht Frankfurt beat Barcelona 3-2 to set up semi-final vs West Ham GiveMeSport. Viitattu 7.5.2022. Eintracht Frankfurt through to UEFA Europa League final after victory against West Ham Bundesliga. Viitattu 7.5.2022. 

Kaudella 2022/23 Glasner luotsasi Eintracht Frankfurtin vahvaan syyskauteen ja joukkue oli parhaimmillaan Bundesliigassa neljäntenä. MM-kisatauon jälkeen tulokset heikentyivät ja lopulta sijoitus oli kahdeksas. Mestarien liigassa joukkue eteni jatkoon alkulohkostaan, mutta putosi pudotuspelien ensimmäisellä kierroksella SSC Napolia vastaan. Toukokuun alussa seura vahvisti, ettei Glasner jatka päävalmentajana kauden jälkeen. Zusammenarbeit mit Oliver Glasner endet nach der Saison Eintracht Frankfurt. Viitattu 8.6.2023.  Glasner luotsasi Frankfurtia vielä kauden päätteeksi Saksan cupin finaalissa, jossa se hävisi RB Leipzigille.Christopher Nkunku-inspired RB Leipzig beat Eintracht Frankfurt to win DFB Cup Bundesliga. Viitattu 8.6.2023.  

Helmikuussa 2024 englantilainen Crystal Palace ilmoitti palkanneensa Glasnerin uudeksi päävalmentajakseen 2 vuoden sopimuksella.Oliver Glasner: The new Crystal Palace manager with an 'intensity akin to Jurgen Klopp' BBC Football. Viitattu 20.2.2024.  Glasnerin alku oli vaikea, sillä avausottelun voiton jälkeen Palace ei voittanut yhtään viidestä seuraavasta ottelustaan. Kauden lopussa joukkue piristyi ja Palace oli voittamaton seitsemässä kauden viimeisessä ottelussa nousten Valioliigassa sijalta 14 sijalle 10. Ensimmäisellä kokonaisella kaudellaan Palacen peräsimessä Glasner johdatti joukkueen Englannin liigacupin puolivälieriin ja FA Cupin loppuotteluun, jossa Palace voitti Manchester Cityn 1–0. Mestaruus oli Palacen seurahistorian ensimmäinen, joukkue oli ollut ennen tätä cupin finaalissakin vain kahdesti.Crystal Palacelle sen historian ensimmäinen FA Cupin voitto

Meriitit valmentajana

 FA Cup: 2025
 Eurooppa-liiga: 2022
 Erste Liga: 2017
 Saksan cup
hopeaa: 2023

Viitteet

Lähteet

 Weltfussball-Profil: Oliver Glasner
 Transfermarkt-Profil: Oliver Glasner

Luokka:Itävaltalaiset jalkapalloilijat
Luokka:Itävaltalaiset jalkapallovalmentajat
Luokka:Vuonna 1974 syntyneet
Luokka:Elävät henkilöt